कोलकाता : पश्चिम बंगाल में जल्द ही मांस का ऑनलाइन कारोबार शुरू होने जा रहा है, इसके लिए बाकायदा एक ऐप लाने की तैयारी चल रही है. एप के जरिये सभी कच्चे और पके हुए मांस, मांस उत्पाद, अंडे और अन्य पोल्ट्री उत्पाद सामान्य बिक्री के लिए उपलब्ध रहेंगे. ऑनलाइन ग्राहकों को आकर्षित करके मांस की बिक्री बढ़ाने के लिए पश्चिम बंगाल लाइव स्टॉक डेवलपमेंट कॉरपोरेशन (PBLSDC) जल्द ही एक मोबाइल एप्प हरिणघाटा मीट लेकर आयेगा.